hu de hu hu hu hu hu hu en hu eo hu hu en hbs_lat hu hu en hu hu hu hu hu hu hu hu hu hu hu hu en hu en hu hu de de en hu hu hu hu hu hu hu hu hu hu hu hu en
5 lépés a Windows 10-re való biztonságos áttéréshez – CCO Magazin
A CCO Magazin szerkesztősége az egyik kommunikációs partnerétől kapott egy, a Windows 10 telepítésével kapcsolatos levelet. Szerkesztőségünkben úgy gondoltuk, hogy megosztjuk olvasóinkkal, ugyanis számunkra gondot okozott a Windows 10-re történő frissítés, s hátha másoknál is jelentkezhetett hasonló probléma. Nálunk a gond megoldódott, s ma már a szerkesztőségünk gépein a Windows 10 fut. Most teszteljük az új szoftvert, de eddig szerencsére semmi gondot nem jelentett a Windows 10 használata. Reméljük, hogy másoknak is segíthetünk a levél közzétételével.
Az ESET hivatalosan bejelentette, hogy a Windows platform alatt működő otthoni (7-es és 8-as verzió) és üzleti (5-ös és 6-os verzió) megoldásai kompatibilisek a Microsoft legújabb operációs rendszerével is.
A Windows 10 telepítése során azonban érdemes néhány biztonsági lépést megtenni vagy átgondolni.
„A Microsoft új operációs rendszere biztonsági szempontból is jelentős újdonságokkal érkezik. Általánosságban elmondható, hogy a Windows 10 rendszerben a beépített védelmi modulok fejlődtek, de természetesen továbbra sem hanyagolható el a védelmi szoftverek használata, amelyek szinte kivétel nélkül kompatibilisek az új operációs rendszerrel. A felhasználók szemszögéből így biztonsági szempontból nincs nagyobb kockázata a frissítésnek.”   – mondta a hír kapcsán Béres Péter, a Sicontact Kft., az ESET magyarországi disztribútorának vezető IT tanácsadója.
A legfontosabb biztonsági lépések és tippek a Windows 10 telepítése előtt
1, Hardver és szoftver kompatibilitás ellenőrzése: A „Windows 10 beszerzése” alkalmazás beépített ellenőrző programja segítségével meggyőződhetünk, hogy számítógépünk és a telepített alkalmazásaink megfelelnek-e a Windows 10 támasztotta követelményeknek. Ha bármilyen problémát érzékel, érdemes elgondolkodni a frissítés elhalasztásán.
2, Készítsünk biztonsági másolatot: A rendszeres biztonsági mentés mindig fontos szempont adataink védelmében, különösen igaz ez a zsaroló kártevők virágkorában és akkor, ha új operációs rendszert telepítünk. Segítségével bármilyen probléma esetén vissza tudjuk állítani adatainkat és esetlegesen a rendszer korábbi állapotát is. Az alábbi angol nyelvű cikk segít ebben a lépésben: http://www.windowscentral.com/how-make-full-backup-windows-pc
3, Frissítsük védelmi szoftvereinket: A legtöbb vírusirtó és védelmi megoldás szintén kompatibilis a Windows 10 rendszerével, azonban érdemes minden megoldás legfrissebb  verziójára frissíteni az eszközeinken, hiszen a gyártók, ezekkel a megoldásokkal tesztelték az új rendszert. Az ESET Smart Security és az ESET NOD32 Antivirus programok kompatibilisek a legújabb Windows 10 és minden Windows XP SP3 és azutáni operációs rendszerrel. Az ESET minden frissítése a licencidőszak alatt ingyenes, így a felhasználóknak nem kell aggódniuk újabb anyagi kiadás miatt.
4, Gondoljuk újra jelszavainkat: Ha még nem rendelkezünk Microsoft felhasználói fiókkal, a frissítéshez mindenképpen szükségünk lesz egyre. A regisztrációnál érdemes minimum 8 karakterből álló kis és nagybetűt, valamint különleges karaktert vagy számot tartalmazó jelszót választanunk, a lehető legnagyobb védelem érdekében. Egy-egy rendszerfrissítésnél amúgy általánosságban is elmondható, hogy érdemes átgondolnunk jelszavaink biztonsági szintjét és állapotát, és amennyiben szükséges változtatni, frissíteni rajta.
5, A telepítést követően pedig bátran próbáljuk ki a biztonsági újdonságokat: Elég csak mosolyognunk és ki is használhatjuk az új a Windows Hello által nyújtott biometrikus azonosítás lehetőségét amennyiben eszközeink képesek ezek kezelésére.
Vírusvédelem üzleti felhasználóknak Windows 10 használata esetén
Az üzleti felhasználók, akik Windows 10-re cserélik munkaállomásaik rendszerét, érdemes meggyőződniük arról, hogy ESET Endpoint Security és az ESET Endpoint Antivirus programjaikat a legújabb 5-ös vagy 6-os verzióra frissítették-e az operációs rendszer frissítése előtt. A régebbi verziók nem kompatibilisek a Windows 10 operációs rendszerrel.
Reméljük, hogy a fentiek közreadásával több olvasónknak tudtunk segíteni.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin